26. ΒΑΣΙΛΙΚΟΝ ΔΙΑΤΑΓΜΑ υπ’ αριθ.583 της 19/27 Σεπτ. 1963 (ΦΕΚ Α' 161) Περί αυξήσεως ορίου ηλικίας δια τον διορισμόν εις θέσεις Παρασκευαστών της Ανωτάτης Γεωπονικής Σχολής Αθηνών. ΄Έχοντες υπ’ όψιν:α)Τα άρθρ. 11 του Ν.Δ. 3974/59 και 16 (παρ. 1) του Νόμ. 1811/51, β)την υπ’ αριθ. 408/63 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και γ)την υπ’ αριθ. 504/63 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και επί της Εθνικής Παιδείας και Θρησκευμάτων Υπουργών, αποφασίσαμεν και διατάσσομεν: Άρθρον μόνον.-Ορίζεται ανώτατον όριον ηλικίας διορισμού εις θέσεις του Β2 Κλάδου Παρασκευαστών Εργαστηρίων της Ανωτάτης Γεωπονικής Σχολής Αθηνών το 45ον έτος. Εις τους αυτούς επί του Συντονισμού και επί της Εθνικής Παιδείας και Θρησκευμάτων Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 